3.

za článok 2 sa vkladajú ║ tieto články ║: „Článok 2a Európska sieť prevádzkovateľov prepravnej sústavy pre zemný plyn Všetci prevádzkovatelia prepravnej sústavy spolupracujú na úrovni Spoločenstva prostredníctvom vytvorenia Európskej siete prevádzkovateľov prepravnej sústavy pre zemný plyn s cieľom zabezpečiť optimálne riadenie , koordinovanú prevádzku a zdravý technický vývoj európskej prepravnej siete pre zemný plyn a podporiť dokončenie vnútorného trhu so zemným plynom, cezhraničný obchod a fungovanie energetických trhov .“ Článok 2b Zriadenie Európskej siete prevádzkovateľov prepravnej sústavy pre zemný plyn 1. Prevádzkovatelia prepravnej sústavy pre zemný plyn najneskôr do […] predložia Komisii a agentúre návrh stanov, zoznam budúcich členov a návrh rokovacieho poriadku ▐ s cieľom zriadiť Európsku sieť prevádzkovateľov prepravnej sústavy pre zemný plyn. 2. Do dvoch mesiacov od ich prijatia agentúra po formálnej konzultácii s organizáciami zastupujúcimi všetky zainteresované subjekty, najmä užívateľov sústavy a zákazníkov, poskytne Komisii stanovisko k návrhu stanov, zoznamu členov a návrhu rokovacieho poriadku. 3. Komisia vydá stanovisko k návrhu stanov, zoznamu ║členov a návrhu rokovacieho poriadku po zohľadnení stanoviska agentúry prijatého podľa odseku 2, a to v priebehu troch mesiacov od prijatia stanoviska agentúry. 4. V priebehu troch mesiacov od prijatia stanoviska Komisie prevádzkovatelia prepravnej sústavy zriadia Európsku sieť prevádzkovateľov prepravnej sústavy pre zemný plyn, prijmú jej stanovy a rokovací poriadok a uverejnia ich. Článok 2c Úlohy Európskej siete prevádzkovateľov prepravnej sústavy pre zemný plyn 1. S cieľom dosiahnuť ciele stanovené v článku 2a Európska sieť prevádzkovateľov prepravnej sústavy pre zemný plyn odsúhlasí a predloží agentúre na schválenie po postupe stanovenom v článku 2d v spojení s článkom 6 ods. 3 nariadenia (ES) č. …/2008 [o zriadení Agentúry pre spoluprácu energetických regulačných orgánov] : a) návrh sieťových predpisov v oblastiach uvedených v odseku 3 , ktorý vypracovala v spolupráci s účastníkmi trhu a užívateľmi siete ; b) spoločné nástroje pre prevádzku siete a plány výskumu; c) 10-ročný investičný plán obsahujúci správu o primeranosti dodávky a dopytu , každé dva roky; d) opatrenia na zabezpečenie koordinácie prevádzky siete v reálnom čase, a to za podmienok normálnej prevádzky a prevádzky za núdzového stavu; e) usmernenia o koordinácii technickej spolupráce medzi prevádzkovateľmi prepravnej sústavy zo Spoločenstva a z tretích krajín; f) ročný pracovný program založený na prioritách stanovených agentúrou ; g) výročnú správu; a h) ročný výhľad týkajúci sa dodávok v letnom a zimnom období. 2. Ročný pracovný program uvedený v odseku 1 písm. f) obsahuje zoznam a opis sieťových predpisov, plán koordinácie prevádzky siete a výskumno-vývojových aktivít, ktoré sa majú navrhnúť v danom roku, a orientačný kalendár. 3. Podrobné sieťové predpisy pokrývajú tieto oblasti, podľa priorít stanovených v ročnom pracovnom programe: a) pravidlá bezpečnosti a spoľahlivosti vrátane pravidiel interoperability a prevádzkových postupov v núdzových situáciách ; b) pravidlá pripojenia a prístupu k sieti; ▐ ▐ c) pravidlá prideľovania cezhraničnej kapacity a riadenia preťaženia; ▐ d) pravidlá transparentnosti týkajúce sa siete ; e) pravidlá vyvažovania a vysporiadania ; ▐ f) energetickú efektívnosť v súvislosti s plynárenskými sieťami. 4. Agentúra monitoruje vykonávanie sieťových predpisov Európskou sieťou prevádzkovateľov prepravnej sústavy pre zemný plyn . 5. Európska sieť prevádzkovateľov prepravnej sústavy pre zemný plyn každé dva roky po schválení agentúrou uverejní 10-ročný plán investícií do siete pre celé Spoločenstvo. Tento investičný plán ║obsahuje modelovanie integrovanej siete pri zohľadnení zásobníkov a zariadení LNG , rozvojový scenár, správu o primeranosti dodávok a dopytu a hodnotenie prispôsobivosti sústavy. Investičný plán vychádza najmä z vnútroštátnych investičných plánov , zohľadňujúc aspekty Spoločenstva a regionálne aspekty plánovania siete vrátane usmernení pre transeurópske energetické siete v súlade s rozhodnutím Európskeho parlamentu a Rady č. 1364/2006/ES (10) V investičnom pláne sa uvádzajú medzery v investíciách, najmä pokiaľ ide o cezhraničnú kapacitu a sú v ňom zahrnuté investície do prepojení, najmä, a to predovšetkým, prepojení medzi energetickými ostrovmi a plynovými sieťami v Spoločenstve a investície do inej infraštruktúry potrebnej pre účinné obchodovanie, hospodársku súťaž a pre bezpečnosť dodávok. K investičnému plánu je priložený prehľad prekážok zvyšovania cezhraničnej kapacity siete vyplývajúcich z rozličných postupov schvaľovania alebo rozličnej praxe. Prevádzkovatelia prepravnej sústavy plnia tento zverejnený investičný plán. 6. Európska sieť prevádzkovateľov prepravnej sústavy pre zemný plyn môže z vlastného podnetu predložiť agentúre návrh sieťových predpisov v akejkoľvek oblasti, ktorá nie je uvedená v odseku 3, s cieľom splniť cieľ stanovený v článku 2a. Agentúra následne prijme tieto sieťové predpisy po vykonaní postupu uvedeného v článku 2f a zabezpečí, aby tieto predpisy neboli v rozpore s usmerneniami prijatými na základe článku 2e. Článok 2d Monitorovanie agentúrou 1. Agentúra monitoruje plnenie úloh Európskej siete prevádzkovateľov prepravnej sústavy pre zemný plyn uvedených v článku 2c ods. 1. 2. Európska sieť prevádzkovateľov prepravnej sústavy pre zemný plyn predloží agentúre na schválenie návrh sieťových predpisov a dokumenty uvedené v článku 2c ods. 1. Európska sieť prevádzkovateľov prepravnej sústavy pre zemný plyn zhromažďuje všetky príslušné informácie o vykonávaní sieťových predpisov a predkladá ich agentúre na zhodnotenie. 3. Agentúra monitoruje uplatňovanie technických predpisov, plnenie 10-ročného investičného plánu a ročného pracovného programu a výsledky svojej monitorovacej činnosti zahrnie do výročnej správy. V prípade, že prevádzkovatelia prepravnej sústavy nedodržiavajú sieťové predpisy, neplnia 10-ročný investičný plán alebo ročný pracovný program Európskej siete prevádzkovateľov prepravnej sústavy pre zemný plyn, agentúra o tom informuje Komisiu. Článok 2e Vypracovanie usmernení 1. Komisia ▐ po konzultácii s agentúrou vypracuje ročný zoznam priorít obsahujúci otázky, ktoré majú prvoradý význam pre rozvoj vnútorného trhu s plynom. 2. Komisia so zreteľom na tento zoznam priorít poverí agentúru vypracovaním, do šiestich mesiacov, návrhu usmernení, ktorý stanoví základné, jasné a objektívne zásady harmonizácie predpisov stanovených v článku 2c. 3. Pri vypracúvaní týchto usmernení agentúra uskutoční otvoreným a transparentným spôsobom formálne konzultácie s Európskou sieťou prevádzkovateľov prepravnej sústavy pre zemný plyn a s ostatnými zúčastnenými stranami. 4. Agentúra na základe týchto konzultácií prijme návrh usmernení. Agentúra uvedie pripomienky, ktoré dostala v priebehu konzultácie, a objasní, ako boli zohľadnené. Ak pripomienky neboli zohľadnené, uvedie dôvody. 5. Komisia môže z vlastného podnetu alebo na žiadosť agentúry začať rovnaký postup s cieľom aktualizovať usmernenia. Článok 2f Vypracovanie sieťových predpisov 1. Do šiestich mesiacov po tom, čo agentúra prijme usmernenia, a v súlade s článkom 2e Komisia poverí Európsku sieť prevádzkovateľov prepravnej sústavy pre zemný plyn, aby vypracovala návrhy sieťových predpisov, ktoré budú v plnom súlade so zásadami stanovenými v týchto usmerneniach. 2. Európska sieť prevádzkovateľov prepravnej sústavy pre zemný plyn zohľadní pri vypracúvaní týchto sieťových predpisov odborné znalosti účastníkov trhu a užívateľov siete a pravidelne ich informuje o dosiahnutom pokroku. 3. Európska sieť prevádzkovateľov prepravnej sústavy pre zemný plyn predloží návrhy sieťových predpisov agentúre. 4. O návrhoch sieťových predpisov uskutoční agentúra otvoreným a transparentným spôsobom formálne konzultácie. 5. Agentúra na základe týchto konzultácií prijme návrhy sieťových predpisov. Agentúra uvedie pripomienky, ktoré dostala v priebehu konzultácie, a objasní, ako boli zohľadnené. Ak pripomienky neboli zohľadnené, uvedie dôvody. 6. Agentúra môže z vlastného podnetu alebo na žiadosť Európskej siete prevádzkovateľov prepravnej sústavy pre zemný plyn rovnakým postupom vykonať revíziu existujúcich sieťových predpisov. 7. Komisia môže na základe odporúčania agentúry predložiť sieťové predpisy výboru uvedenému v článku 14 ods. 1 na konečné schválenie v súlade s regulačným postupom s kontrolou uvedeným v článku 14 ods. 2. Článok 2g Konzultácie 1. Agentúra pri plnení svojich úloh uskutoční ▐ otvoreným a transparentným spôsobom formálne konzultácie so všetkými príslušnými účastníkmi na trhu. Konzultácie sa týkajú dodávateľských podnikov, zákazníkov, užívateľov sústavy, prevádzkovateľov distribučnej sústavy, prevádzkovateľov sústavy LNG a prevádzkovateľov zásobníka, ako aj príslušných (odvetvových) združení, technických orgánov a platforiem zainteresovaných strán. 2. Všetky dokumenty a zápisnice zo zasadnutí týkajúce sa záležitostí uvedených v odseku 1 sa uverejnia. 3. Agentúra pred prijatím usmernení a sieťových predpisov uvedie pripomienky, ktoré dostala v priebehu konzultácie, a objasní, ako boli ║zohľadnené. Ak pripomienky neboli zohľadnené, uvedie dôvody. 4. Európska sieť prevádzkovateľov prepravnej sústavy pre zemný plyn spolupracuje s účastníkmi na trhu a užívateľmi siete v súlade s článkom 2f ods. 2. Článok 2h Náklady Náklady spojené s činnosťami Európskej siete prevádzkovateľov prepravnej sústavy pre zemný plyn uvedenými v článkoch 2a až 2i znášajú prevádzkovatelia prepravnej sústavy a zohľadňujú sa pri výpočte taríf. Článok 2i Regionálna spolupráca prevádzkovateľov prepravnej sústavy 1. Prevádzkovatelia prepravnej sústavy nadviažu regionálnu spoluprácu v rámci Európskej siete prevádzkovateľov prepravnej sústavy pre zemný plyn s cieľom podieľať sa na úlohách uvedených v článku 2c ods. 1. Predovšetkým každé dva roky uverejňujú regionálny investičný plán a môžu prijať investičné rozhodnutia založené na tomto pláne. Regionálny investičný plán nesmie byť v rozpore s 10-ročným investičným plánom uvedeným v článku 2c ods. 1 písm. c). 2. Prevádzkovatelia prepravnej sústavy podporujú prevádzkové mechanizmy s cieľom zabezpečiť optimálne riadenie siete a podporiť rozvoj výmen energie, koordinované prideľovanie cezhraničnej kapacity ▐ a zlučiteľnosť cezhraničných vyrovnávajúcich mechanizmov. 3. Národné regulačné orgány a iné príslušné vnútroštátne orgány navzájom spolupracujú na všetkých úrovniach s cieľom harmonizácie štruktúry trhu a integrácie svojich národných trhov aspoň na jednej alebo viacerých regionálnych úrovniach, čo je prvý a predbežný krok k úplnej liberalizácii vnútorného trhu. Podporujú najmä spoluprácu prevádzkovateľov prepravnej sústavy na regionálnej úrovni a uľahčujú ich regionálnu integráciu s cieľom vytvorenia konkurencieschopného vnútorného trhu, čím uľahčujú harmonizáciu ich regulačných a technických rámcov a najmä integrujú pretrvávajúce izolované územia z hľadiska zemného plynu.